Na osnovu člana 69. stav 2 tačka e), i člana 70. st. 1. 4. i 6. Zakona o javnim nabavkama („Sl. glasnik BiH“, broj 39/14), u otvorenom postupku za nabavku motornih sanki i kombi vozila za potrebe Grada Zenica, Gradonačelnik donosi:

**ODLUKU**

**o poništenju postupka javne nabavke za**

**LOT 1 – nabavka motornih sanki i opreme**

**Član 1.**

Poništava se postupak za nabavku motornih sanki i opreme (LOT 1) za potrebe Grada Zenica iz razloga što je cijena ponude za navedeni lot znatno veća od osiguranih sredstava za nabavku, a u skladu sa članom 69. Stav 2. tačka e).

**Član 2.**

Za izvršenje ove odluke zadužuje se i ovlašćuje Služba kabineta Gradonačelnika.

**Član 3.**

Ova odluka objavit će se na web-stranici Grada Zenica, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja.

**OBRAZLOŽENJE**

Postupak javne nabavke pokrenut je Odlukom o pokretanju postupka javne nabavke broj: 02-8208/18 od 03.04.2018 godine.

Obavještenje o nabavci broj: 1355-1-1-171-3-41/18 objavljeno je na Portalu javnih nabavki dana 09.05.2018. godine.

Na portalu javne nabavke objavljena je i tenderska dokumentacija za nabavku motornih sanki i kombi vozila za potrebe Grada Zenica. Procijenjena vrijednost za nabavku motornih sanki i opreme (LOT 1) iznosila je 25.000,00 KM bez PDV-a.

Za nabavku motornih sanki i opreme (LOT 1) Ugovorni organ je zaprimio dvije prihvatljive ponude i to od ponuđača „Ugljo“ d.o.o. Bijeljina u iznosu od 25.000,00 i ponuđača „Beka commerce“ d.o.o. Ilidža u iznosu od 34.972,00 KM.

Shodno tome zakazana je i e-aukcija za 14.06.2018. godine u 15:00 sati. Po okončanju e-aukcije nije bilo podnošenja novih ponuda od strane navedenih ponuđača, stoga su cijene ostale nepromijenjene.

Dana 15.06.2018. godine ponuđač „Ugljo“ d.o.o. Bijeljina, a čija ponuda ne premašuje procijenjenu vrijednost nabavke, dostavlja Ugovornom organu dopis broj: BN03/161/18 putem kojeg odustaje od učešća na tenderu zbog, kako navodi, nepredviđenih okolnosti.

S obzirom da je ponuda drugog ponuđača „Beka commerce“ d.o.o. Ilidža znatno premašila procijenjenu vrijednost nabavke za LOT 1, Ugovorni organ poništava postupak javne nabavke za navedeni lot, a u skladu sa članom 69. stav 2. tačka e).

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

Broj: 02-14-8208-1/18

Datum: 18.06.2018. godine

DOSTAVLJENO: GRADONAČELNIK:

2 x Ponuđačima

1 x Služba kabineta Gradonačelnika Fuad Kasumović

1 x Tenderska dokumentacija

1 x a/a